《李无玷自左正言出守永州召为吏曹外郎尚阻叙》
宋代·李复

初伏青蒲拜皂囊，忽驱五马下潇湘。
入承上合尚书牒，分掌中铨吏部郎。
焚藁旧垣犹寂寞，拱枢列宿顿辉光。
闻归未便能倾倒，五日朝班得缀行。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。